ວີ​ໂອ​ເອ​ລາວ ສຳ​ພາດ ກັບຍາ​ນາງຄຳ​ຫລ້າ ສົມ​ພັນ ນັກ​ຟ້ອນ ແລະ​ຄູ​ສອນ​ບາ​ເລ ລະ​ດັບສາ​ກົ​ນ
ຍາ​ນາງຄຳຫລ້າ ສົ​ມ​ພັນ ຄູ​ສອນ ແລະສະແດງການຟ້ອນບາເລ ໃຫ້ຫລາຍໆບໍລິສັດ ແລະໄດ້ເດີນທາງໄປຫລາຍໆແຫ່ງ. ໂຮງລະຄອນຢູ່ບຣອດເວ (Broadway) ໃນນະຄອນນິວຢອກ ທີ່ມີຊື່ສຽງຂອງສະຫະລັດ 
ສະບາຍດີທ່ານຜູ້ຟັງທີ່ເຄົາລົບໃນລາຍການຊີວິດຊາວລາວໃນຕ່າງແດນຂອງ ວີໂອເອ ປະຈຳແລງວັນພະຫັດມື້ນີ້ ເຮົາຈະນຳເອົາການໂອ້ລົມກັບຍານາງຄຳຫລ້າ ສົມພັນ ນັກຟ້ອນແລະຄູສອນຟ້ອນບາເລ ມາເປັນເວລາກວ່າສອງທົດສະວັດແລ້ວ ແລະຄຳຫລ້າ ໄດ້ສະແດງການຟ້ອນບາເລ ໃຫ້ແກ່ຫລາຍໆບໍລິສັດຢູ່ໃນສະຫະລັດ ແລະໄດ້ສະ ແດງຢູ່ໃນສາກລະຄອນເລື້ອງ The King & I ທີ່ Broadway ໃນນະຄອນນິວຢອກ ຊຶ່ງ ກິ່ງສະຫວັນ ຈະນຳມາສະເໜີທ່ານ ໃນອັນດັບຕໍ່ໄປ Ballet dance ຫລືຟ້ອນບາເລ ເລີ້ມເກີດຂຶ້ນຢູ່ປະເທດອີຕາລີ ໃນສະໄໝສັດຕະວັດທີສິບຫ້າຫລື renaissance ຂອງສັງຄົມຂຸນນາງ ແລະຫລັງຈາກນັ້ນບາເລໄດ້ຖືກພັດທະນາໃຫ້ເຂົ້າກັບການສະແດງຢູ່ໃນພິທີອັນສຳຄັນຂອງພວກຂຸນນາງຢູ່ປະເທດຝຣັ່ງ ແລະຣັດເຊຍ ເວລານັ້ນ ການອອກແບບລີລາເທັກນິກການຟ້ອນໄດ້ແຜ່ອອກໄປທົ່ວປະເທດຢູໂຣບ ຄຳຫລ້າ ສົມພັນ ເກີດຢູ່ປະເທດລາວ ລູກສາວຫລ້າຂອງອະດີດ ນັກການທູດ ໃນສະໄໝພະລາຊະອານາຈັກລາວ ໃນກາງປີ 1970 ຄຳຫລ້າ ມີອາຍຸພຽງເຈັດເດືອນ ໄດ້ເດີນທາງໄປຢູ່ອະດີດສະຫະ ພາບໂຊຫວຽດກັບຄອບຄົວ ບ່ອນທີ່ພໍ່ເປັນນັກການທູດ ຕາງໜ້າພະລາຊາອານາຈັກລາວ ເປັນເວລາສາມປີ ແລະຢູ່ທີ່ສະຫະພາບໂຊຫວຽດນີ້ເອງ ຄຳຫລ້າໄດ້ຮັບ ອິດທິພົນຈາກການສະແດງຟ້ອນບາເລ ຊຶ່ງຄຳຫລ້າໄດ້ແນະນຳຕົນ ເອງຕໍ່ວີໂອເອ ດັ່ງນີ້ ຄຳຫລ້າ ເກີດຢູ່ນະຄອນຫລວງວຽງຈັນ ສາມາດເຂົ້າໃຈພາສາລາວດີສົມຄວນ ແຕ່ເວົ້າບໍ່ເກັ່ງ ຄຳຫລ້າຮູ້ຈັກຕົນເອງວ່າ ມັກສິນລະປະການສະແດງ ການຟ້ອນຂອງປະເທດຕາເວັນຕົກມາແຕ່ນ້ອຍ ແລະໄດ້ເຈາະຈົງຮຽນເອົາວິຊາອາຊີບດັ່ງກ່າວຈົນເປັນຜົນສຳເລັດ ຊຶ່ງຄຳຫລ້າໄດ້ກ່າວເຖິງຕອນນີ້ວ່າ: “ ຄຳຫລ້າໄດ້ສະແດງການຟ້ອນບາເລ ໃຫ້ຫລາຍໆບໍລິສັດ ແລະໄດ້ເດີນທາງໄປຫລາຍໆແຫ່ງ ໂຮງລະຄອນຢູ່ບຣອດເວ (Broadway) ໃນນະຄອນນິວຢອກ ທີ່ມີຊື່ສຽງຂອງສະຫະລັດ ແມ່ນບ່ອນສຳຄັນແຫ່ງນຶ່ງທີ່ຄຳຫລ້າ ໄດ້ວາງບົດບາດສະແດງເລື້ອງ “The King & I” ຊຶ່ງເປັນບົດລະຄອນທີ່ມີຊື່ສຽງຢູ່ພະລາດຊະ ວັງສະຫຍາມສະ ໄໝກະສັດມົງກຸດ ປີ 1860 ຊຶ່ງຄຳຫລ້າໄດ້ກ່າວເຖິງຄວາມຮັບ ຜິດຊອບຂອງການສະແດງສູ່ຟັງດັ່ງນີ້: ຄຳຫລ້າເປັນທີ່ຮູ້ກັນດີໃນວົງສັງຄົມການຟ້ອນບາເລແລະໄດ້ຖຶກຮັບເຊີນໄປສອນຢູ່ຫລາຍໆແຫ່ງ ໃນໄລຍະສີ່ປີ ທີ່ຜ່ານມານີ້ ຄຳຫລ້າໄດ້ຖືກເຊີນໃຫ້ມາເປັນຄູສອນຟ້ອນຢູ່ໃນໂຄງການຮຽນລະດູຮ້ອນທີ່ ໂຮງລະຄອນແຫ່ງຊາດ The John F Kennedy Center ທີ່ນະຄອນຫລວງວໍຊິງຕັນ ຊຶ່ງຄຳຫລ້າ ໄດ້ອະທິບາຍສູ່ ວີໂອເອ ຟັງດັ່ງນີ້: “ ຄຳຫລ້າ ສົມພັນ ຈະເສັດສິ້ນການສອນຟ້ອນບາເລໃນທ້າຍອາທິດນີ້ ແລ້ວຈະກັບຄືນບ້ານທີ່ເມືອງແຊນດິເອໂກ ລັດຄາລິຟໍເນຍ ຊຶ່ງຄຳຫລ້າ ໄດ້ກ່າວມ້ວນທ້າຍສູ່ ວີໂອຟັງ ດັ່ງນີ້: ຄຳຫລ້າ ສົມພັນ ເປັນແມ່ຍິງອາເມຣິກັນເຊື້ອສາຍລາວຄົນທຳອິດ ທີ່ໄດ້ວາງບົດບາດການຟ້ອນບາເລ ຢູ່ເທິງເວທີສະແດງສິນລະປະແຫ່ງຊາດຂອງສະຫະລັດ ແລະສຶບຕໍ່ການເດີນທາງໄປສອນ ແລະສະແດງການຟ້ອນຢູ່ເປັນປະຈຳ ປັດຈຸບັນນີ້ຄຳຫລ້າ ພ້ອມດ້ວຍສາມີ ແລະລູກຊາຍສອງຄົນ ຕັ້ງຖິ່ນຖານຢູ່ນະຄອນແຊນດີເອໂກ ທາງພາກຕາເວັນຕົກສຽງໃຕ້ ຂອງສະຫະລັດ